b'\n_START_ARTICLE_\nZdravili\xc5\xa1\xc4\x8de\n_START_PARAGRAPH_\nZdravili\xc5\xa1\xc4\x8de je zdravstvena ustanova za zdravljenje bolnikov z dolo\xc4\x8denimi boleznimi z izkori\xc5\xa1\xc4\x8danjem naravnih okoli\xc5\xa1\xc4\x8din._NEWLINE_Zdravili\xc5\xa1\xc4\x8de je kraj, ki omogo\xc4\x8da, na podlagi naravnih virov (termalna voda, hladna mineralna voda, podnebje, pelodi) urejenih zdravstvenih dejavnosti in namestitvenih zmogljivosti, rehabilitacijo in izbolj\xc5\xa1anje zdravja. Slovenska naravna zdravili\xc5\xa1\xc4\x8da imajo pomembno vlogo v zdravstveni dejavnosti, del njihovih zmogljivosti je vklu\xc4\x8den v pravice iz obveznega zdravstvenega zavarovanja, drugi del pa turisti\xc4\x8dno ponudbo._NEWLINE_Bolnik pridobi pri zdravljenju ob strokovni medicinski pomo\xc4\x8di in uporabi naravnih virov tolik\xc5\xa1no zmogljivost, da mu omogo\xc4\x8da \xc4\x8dim hitrej\xc5\xa1o vklju\xc4\x8ditev v samostojno \xc5\xbeivljenje in delo. Rehabilitacija v zdravili\xc5\xa1\xc4\x8dih je namenjena predvsem bolnikom z revmo in po\xc5\xa1kodbami gibal, ter nevrolo\xc5\xa1kimi boleznimi. Nekatera zdravili\xc5\xa1\xc4\x8da pa zdravijo bolezni presnove, ginekolo\xc5\xa1kih bolezni, bolezni dihal in urolo\xc5\xa1kih bolezni._NEWLINE_V dejavnosti zdravili\xc5\xa1\xc4\x8d se prepletata zdravstvo in turizem. Status in delovanje zdravili\xc5\xa1\xc4\x8d je urejen s posebnim zakonom. V zdravili\xc5\xa1ko-turisti\xc4\x8dno ponudbo Slovenije je vklu\xc4\x8denih 15 zdravili\xc5\xa1\xc4\x8d, ki ponujajo razne oblike zdravilne vode in 14 klimatskih zdravili\xc5\xa1\xc4\x8d. Klimatska zdravili\xc5\xa1\xc4\x8da, ki so namenjena zlasti otrokom, v turisti\xc4\x8dni ponudbi Slovenije nimaja pomembne vloge, ali pa trenutno ne obratujejo (npr. Rakitna).'